**DISPOZIȚIE**

**pentru modificarea Dispoziției nr. 113/05.04.2023 privind reorganizarea Comisiei pentru probleme de apărare din cadrul Consiliului Județean Cluj**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 49872/04.12.2024, elaborat de către Directia Juridică prin care se motivează și fundamentează emiterea actului administrativ;

Ținând cont de:

* Hotărârea Consiliului Județean Cluj nr. 210 din 24.10.2024 privind alegerea domnului Rațiu Radu Florin în funcția de vicepreședinte al Consiliului Județean Cluj, ca urmare a constituirii noului Consiliu Județean Cluj în data de 24 octombrie 2024;

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 58 alin. (1) și (3), art. 59, art. 61-62 și art.80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/13.12.2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu dispozițiile:

* art. 191 alin (1) litera f) și alin. (4) lit. a) din Ordonanța de urgență nr. 57/2019 privind Codul administrativ, cu modificările și completările ulterioare;
* art. 34 alin. (1), ale art. 37, ale art. 41, ale art. 42 și art. 47 din Legea nr. 477/2003 privind pregătirea economiei naționale și a teritoriului pentru apărare, republicată, cu modificările și completările ulterioare;
* art. 60-62 din H.G. nr. 370/2004 pentru aprobarea Normelor metodologice de aplicare a Legii nr. 477/2003 privind pregătirea economiei naționale și a teritoriului pentru apărare

În temeiul drepturilor conferite prin art. 196 alin. 1 lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

 **Di s p u n e:**

**Art. I.** Articolul 1 din Dispoziția Președintelui Consiliului Județean Cluj nr. 113/05.04.2023 privind reorganizarea Comisiei pentru probleme de apărare din cadrul Consiliului Județean Cluj, se modifică și va avea următorul conținut:

,,**Art. 1** Se reorganizează Comisia pentru probleme de apărare din cadrul Consiliului Județean Cluj, în următoarea componență.

 **Președinte:**

* Rațiu Radu Florin – vicepreședinte al Consiliului Județean Cluj

**Membri:**

* Ștefan Iliescu - director executiv, Direcția Juridică din cadrul Consiliului Județean Cluj
* Mariana Rațiu – director executiv, Direcția Dezvoltare și Investiții din cadrul Consiliului Județean Cluj
* Tănase Baicu – șef serviciu, serviciu SSM – PSI, Logistic din cadrul Consiliului Județean Cluj
* Florina Pruteanu – consilier serviciul resurse umane din cadrul Consiliului Județean Cluj

**Secretar**:

* Gabriela Todoran – consilier, Serviciul Juridic, Contencios Administrativ, Arhivă din cadrul Consiliului Județean Cluj

**Art. II** Prezenta dispoziţie se comunică prin e-mail persoanelor menționate la art. 1, d-lui Mînzat Marius Dorel, d-nei Cristina Șchiop – director general, Direcția Generală Buget Finanțe, resurse Umane din cadrul Consiliului Județean Cluj, precum și Prefectului Județului Cluj.

 **CONTRASEMNEAZĂ:**

 **PRESEDINTE SECRETAR GENERAL AL JUDEŢULUI**

 **Alin Tișe Simona Gaci**

**Nr. 595 din 6 decembrie 2024**